[{"text_idx": "#000005", "text": "Mae anime Siapaneaidd yn genre ffilm boblogaidd iawn yn Siapan ac yn gynyddol ledled y byd. Mae ei wreiddiau yn niwylliant gweledol Japan lle cynhyrchid llyfrau lluniau ers y 12fed ganrif. Mae cyhoeddiadau manga modern yn dyddio o ddechrau\u2019r bedwaredd ganrif ar bymtheg pan ddaethpwyd a lluniau artistiaid fel Hokusai ynghyd i adrodd stori. Dechreuwyd i greu ffilmiau anime ym 1917 ac un o gyfarwyddwyr ffilmiau anime mwyaf yr 20fed ganrif yw Hayao Miyazaki (1941-)."}, {"text_idx": "#000006", "text": "Miyazaki a ddechreuodd y cwmni Stiwdio Ghibli ym 1985 a gwnaeth lawer o ffilmiau cofiadwy gan gynnwys \u2018Spirited Away\u2019(2001) a enillodd Oscar. Mae\u2019n gyfarwyddwr anarferol gan iddo chwilio am ysbrydoliaeth mewn diwylliannau eraill ac yn aml yn benthyg ar lenyddiaeth y Gorllewin wrth adrodd straeon. Un o\u2019i ffilmiau mwyaf poblogaidd yw \u2018Laputa: Castle in the Sky\u2019 (1986). Antur ffantasi ydyw, sy\u2019n adrodd stori Laputa, y ddinas chwedlonol yn yr awyr ac anallu pobl i ddefnyddio gwyddoniaeth yn effeithiol. (Laputa oedd enw\u2019r ddinas a oedd yn hedfan yn \u2018Gulliver\u2019s Travels\u2019 gan Jonathan Swift a gyhoeddwyd ym 1726, a ddychanai\u2019r Gymdeithas Frenhinol). Gwnaed dros 69,000 o luniau are gyfer animeiddio\u2019r ffilm, pob un wedi\u2019i lunio a\u0302 llaw yn seiliedig ar ddyluniadau Miyazaki."}, {"text_idx": "#000007", "text": "Laputa yr ynys chwedlonol arnofiolLlun gwreiddiol ar gyfer y castell ar Laputa"}, {"text_idx": "#000008", "text": "Laputa yr ynys chwedlonol arnofiol"}, {"text_idx": "#000009", "text": "Llun gwreiddiol ar gyfer y castell ar Laputa"}, {"text_idx": "#000010", "text": "Os edrychwch yn ofalus iawn, efallai y bydd y castell ar Laputa yn edrych yn gyfarwydd. Daeth Miyazaki i Gymru ym 1984 ac roedd wedi gwirioni cymaint a\u0311 chestyll canoloesol megis Caerffili, Caernarfon a Chastell Powis fel y defnyddiodd hwy yn ysbrydoliaeth ar gyfer dyluniad y castell yn Laputa."}, {"text_idx": "#000012", "text": "Heb os, mae\u2019r glowyr yn arwyr yn y ffilm. Maen nhw\u2019n helpu\u2019r ddau brif gymeriad i ddianc o\u2019r dihirod ac mae darluniad Miyazaki o\u2019u pentref yn dangos y tai yn glynu wrth ochr y bryn fel yng nghymoedd mwyngloddio De Cymru."}, {"text_idx": "#000015", "text": "Llanhilleth ger Glyn Ebwy yn 1976"}, {"text_idx": "#000016", "text": "Dyma oedd teyrnged Miyazaki i\u2019r glowyr o Gymru yr oedd yn ei edmygu\u2019n fawr pan ar ymweliad a\u0302 Chymru ym 1984 yn ystod Streic y Glowyr yn erbyn cau y pyllau. Dychwelodd Miyazaki i Gymru ym 1985 i ymchwilio i\u2019r ffilm, ac erbyn hynny roedd y streicwyr wedi colli\u2019r frwydr i achub eu diwydiant. Yn ystod cyfweliadau papur newydd, mynegodd Miyazaki ei ofid personol fod y cymunedau clos hyn yng Nghymru yn diflannu (fel yr oeddent yn ardaloedd mwyngloddio Siapan, yn ogystal) ac roedd yn awyddus i ddangos eu cryfderau yn y ffilm."}, {"text_idx": "#000019", "text": "Glowyr yn y Pwll Mawr, Blaenafon"}]